مدرسة المشاغبين دى مسرحيه مصريه مشهوره , و بتتكلم عن الاخلاق الوحشه و البوظان اللى بقت موجوده ف المدارس فى مصر بعد حرب 67 و بعد الانفتاح الاقتصادى اللى السادات عمله بطريقه كوميديه . المسرحيه نجحت جدا و بتعتبر سبب الشهرة الرئيسى لممثلين كبار دلوقتى زى عادل امام و سعيد صالح و احمد زكى و يونس شلبى ، كتبها الكاتب المسرحى على سالم. 1- شخصية " بهجت الأباصيرى " : القائد بتاع الفصل و زعيم الشله ، مع إنه بيلاقي نفسه فى كتير من الاحيان (زعيم أونطه) ، عنده كاريزما و بيأثر تأثير جامد على اللى معاه فى المدرسه ، أبوه من اغنى اغنياء الاسكندريه صاحب سلسلة أجزخانات معروفة ، و عاوزه يتخرج من المدرسه و يدخل كلية الصيدله و يمسك إدارة الأجزخانات بتاعة العيله ، بس بهجت مش راضى ، و لعب الدور دا عادل امام .